Държавен вестник, бр. 19, 2011 г., стр. 83

БРОЙ  19	
Д Ъ Р Ж А В Е Н  В Е С Т Н И К 	
СТР.  83  
гурността и сътрудничеството при зачитане на 
целите, принципите и ценностите, залегнали 
в Устава на ООН, в Договора за Северноат­
лантическия съюз, Договора за ЕС, Статута 
на Съвета на Европа и в основополагащите 
документи на ОССЕ.
132. Особено значение за икономическото, 
техническото и технологичното развитие на 
страната ще има развитието на взаимноизгодно 
сътрудничество с водещи в различните сектори 
държави. 
133. Република България активно подкрепя 
европейската и евро-атлантическата интеграция 
на държавите от Западните Балкани при изпъл­
нението на съответните критерии. Външната 
ни политика е насочена към неутрализиране 
на риска от възникване на междуетнически 
конфликти. Страната ни насърчава укрепването 
на институциите на демокрацията, пазарната 
икономика, гарантирането и защитата на пра­
вата на човека, включително на гражданите, 
принадлежащи към малцинствени общности. 
Особено внимание се отделя на установяването 
на стабилни и трайни добросъседски отношения 
и на тяхното предефиниране на основата на 
съвременните европейски принципи и ценности. 
134. В Черноморския регион Република Бъл­
гария се стреми към утвърждаване на активната 
си роля в двустранен и многостранен план в 
подкрепа на мира и сигурността в района, в 
т.ч. енергийната сигурност, и за реализирането 
на икономически програми и инфраструктурни 
проекти с регионално и общоевропейско значе­
ние в контекста на приоритетните направления 
на дейност на ЕС и НАТО.
135. Република България съдейства на между­
народната общност в усилията за установяване 
на траен мир в Близкия изток и за неутрали­
зиране на заплахи в областта на тероризма, 
екстремизма и разпространението на ОМУ. 
Страната ни подкрепя водещата роля на САЩ 
в близкоизточния мирен процес и дава своя 
принос за разширяване ролята на ЕС в региона. 
Развиваме традиционните и установяваме нови 
контакти в сферата на икономиката, политиката 
и междучовешките отношения.
136. Република България продължава да 
участва пряко в усилията на международната 
общност за неутрализиране на свързаните с 
негативните процеси в Афганистан транснаци­
онални заплахи, като тероризъм, наркотрафик, 
организирана престъпност и нелегална мигра­
ция. Страната ни участва във всеобхватните 
усилия за трайно укрепване на сигурността, 
стабилността и икономическото възстановяване 
на Афганистан.
137. Република България участва в сътруд­
ничеството между държавите – членки на ЕС, 
в областта на неразпространението на ОМУ, 
разоръжаването и контрола на въоръженията. 
Тя провежда политика в областта на експортния 
контрол при спазване на поетите политически 
ангажименти по линия на многостранните до­
говорености и отчитайки наложените междуна­
родни санкции по линия на ООН, ЕС и ОССЕ. 
138. Република България подкрепя усилията 
на организации на чуждестранни граждани от 
български произход за запазване на тяхната 
културна идентичност. Нов акцент във външно­
политическата дейност на страната е активната 
защита и предоставянето на консулски и други 
услуги на бързо увеличаващите се български 
общности във все по-голям брой страни. 
139. В изпълнение на стратегическите си 
цели в областта на външната политика и си­
гурността Република България ще продължи 
да изгражда компетентна, лоялна и ефикасна 
професионална дипломатическа служба, при­
тежаваща необходимите материални, човешки, 
технологични и финансови ресурси, за да се 
справи с нарастващите си отговорности и задачи 
в двустранен и многостранен план. 
Отбранителна политика
140. Стратегическа цел на отбранителната 
политика е защита и утвърждаване на нацио­
налните интереси чрез развитие, усъвършенст­
ване и използване на адекватни отбранителни 
способности и изграждане на единен комплект 
оперативно съвместими въоръжени сили, 
способни да изпълнят целия обем от задачи, 
породени от тенденциите в развитието на ге­
остратегическата среда на сигурност.
141. Формирането и осъществяването на 
отбранителната политика се основава на:
Ø споделената отговорност за сигурността, 
адекватното участие и използване на механиз­
мите на колективната отбрана на НАТО и об­
щата политика за сигурност и отбрана на ЕС;
Ø характеристиките на средата за сигурност, 
рисковете и заплахите и произтичащите от тях 
сценарии за използване на въоръжените сили;
Ø състоянието на отбранителните способно­
сти и плановете за тяхното развитие;
Ø наличните ресурси;
Ø възможностите за участие в многонацио­
нални проекти при активно включване на бъл­
гарската индустрия и изследователски центрове. 
142. Изпълнението на стратегическата цел 
на отбранителната политика се основава на 
членството на страната в НАТО и ЕС. Ефек­
тивността на нашето членство в тези органи­
зации е от критична важност за максимално 
оползотворяване на възможностите, които то 
предоставя. 
143. Приносът на страната към усилията на 
международната общност в подкрепа на мира 
и стабилността включва участие в съюзни и 
коалиционни операции с формирования от 
въоръжените сили, службите за сигурност и 
обществен ред и с граждански способности. 
144. Въоръжените сили на Република Бълга­
рия осигуряват военната сигурност на страната, 
участват в колективната отбрана на НАТО и в 
реализирането на общата политика за сигурност